العشك يسريبحناياالروح … و من شفتك حبيب الروح سميتك
حسيتك قريب و اغلى كل الناس… و لا چنك غريب و هسه لاگيتك
و مو سكته و دفن حبيتك و خجلان …. كل الناس تدري بيوم حبيتك
بس تبقى لغز ما تنكشف للغير … يروحي بروح روح الروح ضميتك
ضميتك و اغار من الهوا يحاچيك … و من گد ما غرت ما يوم حاچيتك
يا نسمة هوا شمدريني راح اهواك … گلت مثل مثل الهوا و ما ادرري .. شميتك
من ذاك الوكت ما غبت عن البال … الگلب بسمك تسجل و انحسب بيتك
يا نبعة ورد ما بيك نتفة شوك .. ناعم يزهي لونك و العطر صيتك
فصلت البشر سويتهم تمثال … و انت الروح بالتمثال خليتك
حجر كل البشر بس گامو يحنون … قطرة نطيتهم من بحر حنيتك
يا نهر العشك يا سلم الافراح … عطشان و حزين و واگع و جيتك
رايد كلمه منك مو كلام هواي … و اذا انت تريد الروح لبيتك
بس كلمة احبك كافي عاد ارجوك … حت لو بالچذب بس گول حبيتك